KTO ODOVZDÁ SVOJ HLAS PETROVI PELLEGRINIMU, ODOVZDÁ HO DO RÚK KOALÍCIE HLAS-SD, PROGRESÍVNE SLOVENSKO A SAS!
Každému, kto to myslí so zásadnou obnovou Slovenska ako hospodársky a politicky silného štátu musela v týchto dňoch pri slovách Petra Pellegriniho zablikať kontrolka – pozor, chystá sa ďalší podvod na občanoch?
Súčasná vládna zrúcanina nepriniesla za celú dobu svojej existencie Slovensku nič dobré. Naopak, roky tejto vlády priniesli taký rozklad štátu, aký po tridsiatich rokoch nikto nečakal. Jediní, ktorí sú s týmto stavom spokojní, sa musia nachádzať na americkej ambasáde, pretože vláda po celý čas realizovala ich politiku a na príklade MiGov vidíme, že táto vláda chce realizovať túto proamerickú politiku do poslednej minúty!
Výsledky referenda však museli aj americkú ambasádu utvrdiť v tom, že ak nezačnú rýchlo konať, na Slovensku sa s najbližšími parlamentnými voľbami skončí ich vplyv na vládu, s čím by sa skončil aj vývoz zbraní na Ukrajinu a ďalšie západom organizované zákerné aktivity.
Z obratu v blížiacich sa voľbách dostali na americkej ambasáde naozaj strach a tak bol v týchto dňoch spustený plán Pellegrini, ktorého cieľom je naviazať dostatok opozičných hlasov na stranu Hlas – SD a po voľbách ich pod zámienkou vytvorenia širokej koalície odovzdať ďalšej prozápadnej vláde, tento raz zloženej z Hlas – SD, Progresívne Slovensko a SaS!
Z vyjadrení Petra Pellegriniho je zrejmé, že reči o zásadnej obnove Slovenska zo strany vedenia Hlasu – SD sú len falošným, organizovaným divadlom. Dôkaz o tom, že ide o falošnú hru, vyplynul pritom priamo zo slov Petra Pellegriniho. Ten dlhodobo hovorí o tom, že Slovensko potrebuje širokú vládnu koalíciu. Inými slovami, ak Hlas o sebe tvrdí, že je sociálno demokratickou stranou, tak širokou koalíciou Peter Pellegrini myslí spojenie s pravicovými liberálnymi stranami Progresívne Slovensko a SaS!
Hoci by Peter Pellegrini tvrdil, že dôvodom pre vznik takejto vlády má byť akési uzmierenie a odstránenie nezhôd v spoločnosti, pravda je niekde celkom úplne inde – falošnou hrou na sociálno demokratickú stranu sa dnes Peter Pellegrini pokúša naviazať hlasy opozičných voličov. Ktokoľvek z opozičných voličov však odovzdá hlas Petrovi Pellegrinimu, odovzdá ho do rúk budúcej koalície Hlas – SD, Progresívne Slovensko a SaS!
O Pellegrinim si nerobím absolútne žiadne ilúzie. Peter Pellegrini je liberálny politik, ktorý v žiadnom ohľade nestojí na strane slovenských národnoštátnych záujmov a reči o zásadnej obnove Slovenska sú z úst politikov Hlasu – SD len nepodareným táraním.
Je úplne zrejmé, že rozhodujúca väčšina občanov na Slovensku chce zmenu politiky a chce, aby Slovensko bolo hospodársky a politicky silný štát. Toto sa však nedá dosiahnuť s ľuďmi, ktorí robia liberálnu politiku podriaďujúcu sa požiadavkám západných politikov!
Naozaj zásadnú zmenu na Slovensku preto môže priniesť len skutočne národná vláda, ktorá bude principiálne stáť na strane ochrany slovenských národnoštátnych záujmov!
ZA SLOVENSKO! 🇸🇰
Dagmar Kramplová
podpredsedníčka SNS